Dersom dine konkurrenter klarer å redusere sitt ressursforbruk og drive virksomheten til lavere kostnader enn deg selv, vil det bli svært krevende å holde seg konkurransedyktig. Dersom bedriften ikke følger lover, regler og retningslinjer som handler om bærekraft, kan du også bli utsatt for sanksjoner eller bøter. Sist, men ikke minst, kan du havne i en situasjon der kundene foretrekker å gjøre forretning med andre selskaper med et større bærekraftsfokus. Derfor er det svært viktig å sette bærekraft på bedriftens agenda, å holde seg relevant og konkurransedyktig, men selvsagt også å bidra til å nå vårt felles mål.